এলাকাবাসীর সঙ্গে কথা বলে জানা গেছে, গত ১৫মে মদন দক্ষিনপাড়া গ্রামের বিএনপি নেতা ও সাবেক ইউপি চেয়ারম্যান রহিছ মিয়ার সঙ্গে একই গ্রামের আওয়ামীলীগ নেতা বীরমুক্তিযোদ্ধা তাজুল ইসলাম গ্রুপের মধ্যে সংঘর্ষে উভয়পক্ষের অর্ধশতাধিক লোক আহত হয়। এতে দু’পক্ষের শতাধিক লোককে আসামি করে থানায় পৃথক মামলা হয়। উক্ত ঘটনার ১৫দিন পর ৩০মে বুধবার রাতে আহত ছদ্দু মিয়া ময়মনসিংহ মেডিকেল কলেজ হাসপাতালে চিকিৎসাধীন অবস্থায় মারা যায়। উক্ত ঘটনার পর পূর্বের দায়েরকৃত মামলাটি হত্যা মামলা হিসেবে রজু হয়। এতে গ্রামে পুরুষ শূন্য হয়ে যায়।